projecte-aina/catalan_government_crawling huggingface dataset:
A través de la plataforma EACAT, pel que fa a les administracions públiques catalanes.
L'article 12.1 del Reglament del DOGC (Decret 129/2010, de 21 de setembre) disposa que les ordres d'inserció, dels documents que s'han de publicar al DOGC s'han de trametre per mitjans telemàtics amb signatura electrònica reconeguda.
L'extranet de les administracions públiques catalanes (EACAT) és el canal electrònic de comunicació per a l'enviament de documents a publicar al DOGC per part de:
Per a accedir a la plataforma EACAT caldrà que els usuaris hi estiguin donats d'alta.
Aquesta gestió es durà a terme a través del departament o entitat on presta serveis l'usuari.
A través d'aquesta plataforma, és necessari que els usuaris que trametin l'ordre d'inserció, disposin de la targeta de certificació digital (T-CAT) per a la presentació telemàtica de sol·licituds de publicació al DOGC amb signatura electrònica reconeguda.
Per tramitar o habilitar la targeta, s'ha de contactar, així mateix, a través del propi departament o entitat amb CATCERT per tal de gestionar l'alta o habilitació corresponent.
Per correu electrònic i tramesa simultània en paper degudament signat, en el cas de no disposar de signatura electrònica.
En tots els casos, cal seguir les normes i recomanacions següents i indicar si el document conté o no dades de caràcter personal:
La taxa per a la publicació d'anuncis al DOGC, no sotmesos a exempció per la normativa vigent, té els imports fixos següents:
(Atès que l'import de la taxa és el mateix per a tots els anuncis, cal que consti obligatòriament en el resguard de pagament o en la transferència bancària el número d'anunci que figura en l'avís o carta de publicació.)
Qüestionari adreçat a les persones físiques i jurídiques que publiquen documents al DOGC, amb la finalitat que pugueu valorar anònimament els processos d'entrada i recepció de documents i de publicació del DOGC, i traslladar-nos els vostres suggeriments.
Gràcies per la vostra col·laboració!
Nota informativa i Acord del Govern sobre la publicació de notificacions dels art. 59.5 de la Llei 30/1992 i art. 112 de la Llei 58/2003.
Recomanacions en relació amb les dades de caràcter personal que contenen els documents que hagin de ser publicats al DOGC
El Diari Oficial de la Generalitat de Catalunya (ISSN 1988-298X) es publica a Internet, diàriament de dilluns a divendres, llevat els dies festius a tot Catalunya o en el municipi on radiqui la seu central de l'entitat gestora del DOGC.
També es pot publicar en un dia festiu si així ho disposa la persona titular de la Secretaria del Govern.
El DOGC es publica en dues edicions separades en català i en castellà.
Les normes amb rang de llei s'hi publiquen també en aranès, així com les disposicions i els actes que afecten exclusivament l'Aran.
Totes tres versions dels documents tenen caràcter oficial.
El seu contingut s'estructura en sis seccions:
• Anuncis de la Generalitat de Catalunya
• Anuncis de l'Administració local
• Anuncis de l'Administració de justícia
El DOGC en línia es pot consultar gratuïtament en format HTML i PDF.
Del 13 de juny de 2007 al 26 de febrer de 2013, la versió PDF, i a partir del 27 de febrer de 2013, la versió HTML, tenen el caràcter autèntic i oficial, establert per la Llei 2/2007, de 5 de juny, del Diari Oficial de la Generalitat de Catalunya.
D'acord amb l'art. 3.4 d'aquesta Llei, l'Entitat Autònoma del Diari Oficial i de Publicacions "ha de limitar l'accés a les dades de caràcter estrictament personal, a sol·licitud de l'òrgan competent, un cop hagi transcorregut el termini d'exposició pública determinat per la norma que n'exigeix la publicació".
La descàrrega del DOGC complet en format PDF exigeix la introducció d'un codi alfanumèric (captcha).
Recomanacions en relació amb les dades de caràcter personal que contenen els documents que hagin de ser publicats al DOGC
Annex al DOGC núm. DOGC_DATA(dogc)
Publicació de les normes urbanístiques de les figures de planejament urbanístic aprovades definitivament entre l'entrada en vigor de la Llei de l'Estat 7/1985, de 2 d'abril, reguladora de les bases del règim local, i de la Llei 2/2002, de 14 de març, d'urbanisme, que encara no havien estat publicades i no havien estat derogades.
El/la delegat/da de protecció de dades és la persona encarregada de protegir pel dret fonamental a la protecció de dades personals i de supervisar el compliment de la normativa reguladora.
D'acord amb la legislació vigent, el Departament de la Presidència ha designat un delegat de protecció de dades que exerceix les seves funcions en el marc del Departament i de les entitats autònomes que hi estan adscrites, entre les quals figura l'Entitat Autònoma del Diari Oficial i de Publicacions.
La Base de dades del DOGC, d'accés gratuït, és una base documental jurídica actualitzada diàriament.
Permet la cerca i la recuperació de documents publicats al DOGC des del núm. 1, de 5 de desembre de 1977 (2a època).
Per a la consulta del DOGC de la 1a època, vegeu DOGC de 1931-1939 i l'exili.
Les cerques poden efectuar-se a partir de tretze camps d'informació:
Conté tots els documents publicats al DOGC en català i castellà, en format PDF i HTML, segons les especificacions següents:
També conté les taules de vigències de les disposicions, de manera que permet saber si un document és vigent o ha estat derogat, i si afecta un document o està afectat per un altre.
Recomanacions en relació amb les dades de caràcter personal que contenen els documents que hagin de ser publicats al DOGC
L' Informatiu Publicacions de la Generalitat de Catalunya és un butlletí electrònic d'informació sobre les novetats editorials de la Generalitat de Catalunya.
És un mitjà senzill per estar al corrent del que publica la Generalitat de Catalunya sobre art, cultura, economia, educació, habitatge, justícia, llengua, medi ambient, transports, salut, urbanisme, treball, turisme, etc.
Només cal emplenar un senzill formulari per crear un usuari i una contrasenya, amb els quals podreu afegir i cancel·lar subscripcions als butlletins de la Generalitat de Catalunya i rectificar o suprimir les vostres dades personals quan vulgueu.
Un cop emplenat el formulari, podreu escollir la subscripció a l'Informatiu Publicacions de la Generalitat entrant al bloc "Administració pública".
Les publicacions de la Generalitat es poden adquirir a:
...on s'informa de les novetats editorials, les presentacions, els punts de venda, etc.
El catàleg de la Llibreria en línia inclou els llibres i les revistes que es troben a la venda.
Pot ser que la publicació que cerqueu estigui exhaurida o sigui gratuïta.
En aquests casos, podeu obtenir-ne informació a la Xarxa de Llibreries Acreditades de la Generalitat, o bé recórrer a la consulta a través de la xarxa de biblioteques:
Catàleg Col·lectiu de les Universitats de Catalunya (inclou la Biblioteca de Catalunya)
Catàleg de les Biblioteques Especialitzades de la Generalitat.
També podeu contactar directament amb les unitats de difusió o publicacions de cada departament.
Si us sembla que es tracta d'una errada del Catàleg de publicacions, us agrairem que ens ho feu saber: bústia de contacte.
A la col·lecció "Quaderns de Legislació" hi trobareu publicades les lleis i reglaments de més actualitat.
La consulta de normativa de Catalunya actualitzada, però, es pot fer en línia a través del Portal Jurídic de Catalunya.
S'hi pot consultar la versió oficial publicada al diari oficial i la seva versió consolidada, que inclou totes les modificacions que ha sofert una norma fins a una data determinada.
A la Xarxa de Llibreries Acreditades de la Generalitat trobareu o podeu encarregar els mapes i altres productes cartogràfics editats per la Generalitat de Catalunya.
També els podeu trobar a les llibreries especialitzades, o bé directament a la botiga de l'Institut Cartogràfic de Catalunya (Parc de Montjuïc, s/n - 08038 Barcelona - Tel.
A la pàgina Butlletins gencat trobareu tots els butlletins electrònics que publiquen els departaments i organismes de la Generalitat de Catalunya, amb notícies i avisos sobre els seus àmbits d'actuació (medi ambient, consum, cultura, empresa, educació, emergències, llengua, oposicions, salut, beques universitàries, etc.).
Aquesta pàgina permet de consultar-los per matèria i triar quins butlletins voleu rebre a través d'un servei de subscripció únic, que només requereix emplenar un senzill formulari i fer servir una contrasenya.
Sempre podreu afegir butlletins o cancel·lar subscripcions i rectificar o suprimir les vostres dades personals.
La Generalitat de Catalunya edita publicacions tècniques i de divulgació sobre les àrees d'actuació dels seus departaments (salut, educació, medi ambient, etc.) i sobre les polítiques públiques (plans d'actuació, plans estratègics, etc.), l'acció de govern i el retiment de comptes (memòries, estadístiques, etc.) i la difusió de les normes i disposicions legals.
L'objectiu d'aquesta tasca editorial és dotar els ciutadans, les empreses, les entitats, els sectors professionals i altres col·lectius socials dels materials tècnics o de divulgació que els siguin útils per a l'exercici de les seves activitats i expressar i divulgar les polítiques i les actuacions del Govern.
Les publicacions de la Generalitat de Catalunya s'editen majoritàriament en català, però també en trobareu en altres idiomes: occità, castellà, anglès, francès, alemany, italià, àrab, etc.
Podeu rebre informació periòdica de les novetats editorials de la Generalitat a través del butlletí quinzenal Informatiu de publicacions, el blog llibres gencat i els comptes Publicacions de la Generalitat a Facebook i a Twitter.
Les publicacions de la Generalitat es poden adquirir a la Llibreria en línia de la Generalitat, a la Xarxa de Llibreries Acreditades de la Generalitat i a la vostra llibreria habitual.
Les publicacions de la Generalitat, siguin venals o gratuïtes, estiguin exhaurides o no, es poden consultar a les Biblioteques Especialitzades de la Generalitat de Catalunya (BEG).
Aquesta edició facsímil conté la reproducció íntegra de l'expedient del Consell de guerra sumaríssim ordinari, causa núm. 23.468, contra el president de la Generalitat de Catalunya Lluís Companys i Jover (1882 - 1940), que va tenir lloc al castell de Montjuïc de Barcelona del 3 al 15 d'octubre de 1940, així com la Peça separada que el jutge instructor va ordenar que es constituís amb els documents aportats per dos testimonis declarants en la causa.
També, atès el seu valor històric, documental i moral, s'hi inclou la reproducció del text autògraf del president Companys escrit "en la vetlla del Consell de guerra", a tall de testament hològraf.
Clou l'obra un índex onomàsitc.
L'edició impresa d'aquesta obra, exhaurida actualment, es va publicar l'octubre de 1999, en versió catalana i castellana, amb l'ISBN 84-393-4927-0.
...sotmès a un Consell de guerra escric aquest document.
La bondat de la meva esposa Carme i de la meva filla Maria fan innecessàries prevencions legals.
Ademés, per lo que m'estimen, i, ara, perquè les unirà més el meu record.
Tampoc sé si el meu desgraciat i estimadíssim fill Lluís és viu; ni m'ha estat possible comunicar-me ni rebre noves de la meva dolorida esposa que vaig deixar malalta...» [ + ]
151:: Ciència, tecnologia, informàtica:: Legislació, dret, justícia:: Medi ambient:: El blog de les publicacions de la Generalitat:: Llibreria en línia de la Generalitat:: Cercador de publicacions
"...Massó es rebel·la amb vehemència contra la derrota catalana del 1714 i la situació d'espoli fiscal i repressió..."
La Laura i en Joan a Val més prevenir que nedar.
Col·lecció Els contes de Recerca directa
Vint-i-un volum de la sèrie de contes per a nens i nenes de 6 a 10 anys, que narren les aventures de dos infants que, gràcies als poders màgics que tenen, poden fer recerca i passar-s'ho d'allò més bé.
En aquesta ocasió la Laura i en Joan viatgen al Centre Internacional de Mètodes Numèrics en Enginyeria (CIMNE), on treballaran en la recerca per saber quina és la millor manera d'evacuar les persones en cas de grans inundacions.
Col·lecció Quaderns de Legislació
Aquest llibre té com a primer objectiu refondre, sistematitzar i harmonitzar, d'acord amb les exigències pròpies de la tècnica codificadora, la legislació catalana d'associacions i fundacions, continguda en la Llei 7/1997, del 18 de juny, d'associacions, i la Llei 5/2001, del 2 de maig, de fundacions.
Garantia dels drets lingüístics.
Estudis de cas: Bèlgica, Canadà, Espanya, Itàlia, Moldàvia i Suïssa (epub)
Aquest llibre vol oferir al lector una visió crítica de com es garanteix la diversitat lingüística a d'altres Estats del nostre entorn.
Els autors, docents d'universitats estrangeres, analitzen sis estudis de cas diferents, entre els quals el cas de Suïssa, Canadà i Bèlgica, que compten en els seus respectius ordenaments jurídics amb instruments especialment eficients de garantia dels drets lingüístics.
Ofereixen reflexions sobre les garanties previstes als respectius ordenaments jurídics per protegir els usos lingüístics dels ciutadans, a la vegada que abasten l'estudi del context polític i sociològic en què aquestes mesures es garanteixen.
Col·lecció Orientacions de gestió forestal sostenible
Aquest manual presenta els models i les recomanacions de gestió per als boscos dominats per la surera de Catalunya per als casos en què l'objectiu preferent de gestió és la producció de suro o la prevenció d'incendis forestals.
El contingut del manual s'agrupa en els blocs següents: I, resumeix les característiques generals dels boscos de surera de Catalunya i altres informacions d'interès sobre l'espècie; II, presenta conceptes i tractaments relatius a la silvicultura d'aquesta espècie; III, presenta de manera molt general les premisses i la metodologia utilitzades en la generació dels models de gestió; i IV, constitueix la part principal del manual on es presenten tot un conjunt de models de gestió per a les diferents formacions pures i mixtes de surera.
152:: Història, arqueologia:: Medi ambient:: Les llibreries de la Xarxa...:: El blog de les publicacions de la Generalitat:: Llibreria en línia de la Generalitat:: Cercador de publicacions
"...quatre sessions monogràfiques: el dret a decidir i el cas britànic, el dret d'autodeterminació i la creació de nous estats en el context internacional, nous estats sorgits d'estats membres i les seves relacions amb la Unió Europea, i l'anàlisi del dictamen de la Cort Suprema del Canadà sobre la secessió del Quebec."
Extret del post de l'Institut d'Estudis Autonòmics sobre Fòrum sobre el Dret a Decidir (1) [ + ]
Vàrem mirar ben al lluny del desert
Actes del simposi "Espanya contra Catalunya", celebrat a Barcelona a la seu de l'Institut d'Estudis Catalans i impulsat pel Centre d'Història Contemporània de Catalunya i per la Societat Catalana d'Estudis Històrics (IEC), que reuní ponents i comunicants rellevants estudiosos del passat català.
L'objectiu del simposi fou analitzar, amb criteris històrics, des del segle XVIII fins als nostres dies, les conseqüències que ha tingut per al país l'acció política, gairebé sempre de caire repressiu, tant de l'Estat com d'altres sectors intel·lectuals, mediàtics i partidistes espanyols contra Catalunya.
XVIII Curs d'història monetària hispànica.
Un patrimoni numismàtic per descobrir
Contingut del XVIII Curs d'història monetària hispànica, acollit pel Gabinet Numismàtic de Catalunya del Museu Nacional d'Art de Catalunya, que en aquesta edició proposa com a objecte d'estudi i divulgació uns getons o fitxes fabricats, en principi, com a mitjà de pagament intern i quotidià de les nombroses comunitats eclesiàstiques catalanes i mallorquines que van acabar, però, per sobrepassar els seus murs i circular en el seu entorn local com a moneda menuda, que rebien el nom popular de pellofes i ploms.
Recull de dades estadístiques i d'indicadors sobre l'estat del medi ambient a Catalunya, que pretén ser un diagnòstic de la
situació ambiental del nostre país durant el període 2006-2010.
S'estructura, d'una banda, en capítols temàtics que exposen l'evolució de diversos vectors ambientals: aigua, medi atmosfèric, biodiversitat i patrimoni natural, residus, energia, i canvi climàtic; i de l'altra en capítols complementaris, centrats en aspectes que incideixen en el desenvolupament mediambiental sostenible a Catalunya: transports i mobilitat, economia verda i sistemes voluntaris de millora ambiental.
La Llibreria Punt de Llibre de Lleida compleix 30 anys de la seva fundació.
Punt de Llibre va néixer el 1985 amb la voluntat d'atendre les necessitats d'un incipient públic universitari a la ciutat de Lleida i, conseqüentment, és un llibreria general, amb un molt bon fons d'humanitats, que ha apostat per la tecnologia i la innovació.
Des del 4 de juny de 2013, Punt de Llibre és membre de la Xarxa de Llibreries Acreditades de la Generalitat de Catalunya.
154:: Ciències socials:: Cultura:: Justícia i dret:: Les llibreries de la Xarxa:: El blog de les publicacions de la Generalitat:: Llibreria en línia de la Generalitat:: Cercador de publicacions
"...document de caràcter tècnic que determina la tipologia dels paisatges de cada zona, els seus valors i estat de conservació, els objectius de qualitat que han de complir i les propostes per assolir-les."
Extret del post de Pere Sala sobre Catàleg de paisatge.
Josep Crivillé i Col·lecció Sèrie Monogràfica del M.A.C. – Girona
Museu d'Arqueologia de Catalunya-Girona
Obra en dos volums que recull bona part de les contribucions presentades al III Congrés Internacional d'Arqueologia experimental, celebrat a Banyoles els dies 17, 18 i 19 d'octubre de 2011.
Els articles permeten conèixer les aportacions més recents de contingut teòric i metodològic que es desenvolupen a nivell internacional en el camp de l'arqueologia, així com l'exploració de les possibilitats didàctiques que contribueixin a la difusió i valoració del patrimoni històric.
Tríptic amb el resum estadístic de les xifres anuals més significatives referides al territori, la població i l'estructura de la població, el PIB per habitant, els indicadors de consum, el treball, l'agricultura, l'ensenyament i la societat, entre altres informacions.
Esbós biogràfic commemoratiu del centenari del naixement de l'escriptor manresà Joaquim Amat-Piniella, supervivent de Mauthausen i autor de K.L.Reich, un clàssic de la literatura dels camps d'extermini nazi.
La publicació inclou fragments de la seva poesia, narrativa i d'alguns articles periodístics, així com la bibliografia de les seves obres i traduccions a altres llengües, i sobre l'autor.
Alaix i Gimbert, Tània; Bellosts Ymbert, Maria Rosa
Col·lecció Institucions i equipaments culturals
Casos pràctis de mediació de dret privat.
Segon número de la col·lecció "Sessions metodològiques", que recull cinc casos de mediació en l'àmbit de la família i, per primera vegada, sis de dret privat, presentats en les sessions metodològiques organitzades pel Centre de Mediació de Dret Privat en el període 2011-2014.
Les mediacions exposades són de gran valor perquè els professionals expliquen tant els encerts com els desencerts en les seves intervencions i perquè fan possible compartir un coneixement al qual, per la naturalesa privada de la mediació, difícilment s'hi podria accedir.
El Pallars Sobirà ja té llibreria acreditada de la Generalitat de Catalunya
Divendres passat, es va fer el lliurament a la Llibreria Solé del document que la reconeix com a membre de la Xarxa de Llibreries Acreditades de la Generalitat de Catalunya.
Es tracta d'una llibreria situada al mateix carrer Major de Sort.
Amb aquesta acreditació, la Xarxa suma el Pallars Sobirà a les comarques que ja disposen d'una llibreria de referència per a la difusió i venda de les publicacions de la Generalitat.
D'esq. a dreta, Llàtzer Sibís, alcalde de Sort i president del Consell Comarcal; Josep Solé, propietari de la Llibreria; i Jaume Domingo, director de l'EADOP.
158:: Ciències socials:: Justícia i dret:: Premi Crítica Serra d'Or:: El blog de les publicacions de la Generalitat:: Llibreria en línia de la Generalitat:: Cercador de publicacions
"...Més de 80 mapes i quadres expliquen les característiques del domini senyorial català... així com la geografia eclesiàstica... el poblament i les demarcacions de correus.
Conté un CD amb l'enquadrament administratiu de cada poble de la Catalunya de l'any 1800."
Extret del post de l'Institut Cartogràfic i Geològic de Catalunya sobre Atles de la Catalunya senyorial.
Els ens locals en el canvi de règim (1800-1860) [ + ]
La revolta de les quintes (1773-1774)
La revolta de les Quintes va posar de manifest la voluntat i capacitat de resistència que la societat catalana plantejava a la monarquia borbònica seixanta anys després del 1714.
El text de 1773-1774, rescatat pel professor Lluís Roura de la Universitat Autònoma de Barcelona, fa palès, d'una banda, la política anticatalana de la Cort de Madrid, i de l'altra, l'esperit resistent de la societat catalana contra les accions adverses de tota mena per part dels governs de l'Estat.
Revista d'Estudis Autonòmics i Federals, núm. 21.
Publicació periòdica on tenen cabuda anàlisis de temes federals i autonòmics d'arreu del món, del procés de constitucionalització de la Unió Europea, d'aspectes jurídics de l'estat de les autonomies i de l'autogovern de Catalunya.
Aquest número conté, entre d'altres, articles sobre el després del referèndum d'independència escocès; les competències autonòmiques en matèria d'atenció a la infància i l'adolescència; i notes sobre l'ordenament lingüístic d'una Catalunya sobirana.
L'obra ha estat distingida amb el Premi Crítica Serra d'Or en la categoria de Recerca
Corpus de fitonímia catalana, publicat pel TERMCAT el passat mes de setembre, ha estat guardonat amb el Premi Crítica Serra d'Or 2015 en la categoria Recerca (Altres Ciències).
El guardó es va donar a conèixer el passat 29 d'abril.
El jurat de la categoria de Recerca l'han constituït Jaume Aulet, Joan B. Culla, Manuel Jorba, Santiago Riera i Tuèbols i Joandomènec Ros.
L'obra ha estat elaborada per un nombrós equip d'especialistes en botànica i terminologia, coordinats pel TERMCAT i dirigits per Joan Vallès, professor de la Universitat de Barcelona.
En són coautors Joan Veny, Josep Vigo, M. Àngels Bonet, M. Antònia Julià i Joan Carles Villalonga.
L'edició del llibre ha estat possible gràcies a la col·laboració de la Institució Catalana d'Història Natural i de la Universitat de Barcelona, el patrocini de l'Obra Social "la Caixa" i el suport del Govern d'Andorra.
159:: Economia:: Llengua:: El blog de les publicacions de la Generalitat:: Llibreria en línia de la Generalitat:: Cercador de publicacions
"La revolta de les Quintes va posar de manifest la voluntat i capacitat de resistència que la societat catalana plantejava a la monarquia borbònica a les darreries del segle XVIII.
La resistència de la societat al reclutament per quintes -que mai havia estat contemplat a les constitucions catalanes- arribaria a traspuar l'orgull d'haver acabat generant, amb la revolta del 1773, la primera claudicació de la monarquia borbònica a Catalunya."
Extret del post de Lluís Roura sobre Treure's el jou del damunt.
Evolució de l'economia catalana i el seu entorn
Publicació mensual que recull informació sobre els principals indicadors de conjuntura econòmica de Catalunya i el seu entorn.
El PIB potencial de l'economia catalana: una aproximació segons el mètode de la Comissió Europea
La col·lecció "Papers de Treball" difon treballs, fonamentalment interns, l'objectiu dels quals és l'estudi i la comprensió de la realitat i l'entorn en què es desenvolupa l'economia catalana.
Aquest treball presenta l'estimació del producte potencial de l'economia catalana seguint el mètode de la Comissió Europea.
Inclou bibliografia i un annex en què es presenta un tractament més detallat de la metodologia.
L'escenari macroeconòmic a mitjà termini així com més detall de les estimacions.
Estimació sobre els usos lingüístics en les relacions interpersonals de la població de Catalunya de 15 anys i més, en diversos àmbits d'ús.
S'hi inclouen dades sobre: Llengua inicial, llengua d'identificació i llengua habitual; Usos lingüístics i àmbits d'ús.
Usos lingüístics amb membres de la família; Usos lingüístics en els mitjans de comunicació; Actituds en relació amb els usos lingüístics; Opinions sobre l'ús del català; i Coneixement d'altres llengües.